cyanic-selkie/wikianc huggingface dataset:
Antonin oireyhtymä
Antonin oireyhtymä on neurologinen aivovauriosta johtuva tila, jossa sokea henkilö ei itse tajua olevansa sokea. Oireyhtymä ilmenee usein näköhavainnoista vastaavan aivokudoksen tuhouduttua, jolloin henkilöltä ei ainoastaan katoa kyky nähdä vaan myös kyky ymmärtää, näkeekö hän vai ei.
Antonin oireyhtymästä kärsivät luulevat näkevänsä täysin tavallisesti, eivätkä suostu uskomaan olevansa sokeita. Lääkärin kysyessä, mihin hän on asettanut silmälasinsa, oireyhtymästä kärsivä keksii nopeasti mutta varmasti vastauksen täysin päästään. Hän ei kuitenkaan osoita valehtelun merkkejä vaan ilmeisesti uskoo väitteensä.
Filosofisesti Antonin oireyhtymästä kärsivät ovat vahva vastaväite kartesiolaiselle dualismille, jonka mukaan ihmisellä on metafyysisen suoraa ja varmaa tietoa omista ajatuksistaan, muttei näkökyvystään.
Three-peat
Amerikkalaisessa urheilussa termiä three-peat käytetään kuvaamaan, kun joukkue voittaa kolme peräkkäistä mestaruutta. Ensimmäisenä sitä käytti NBA:ssa Los Angeles Lakersin Pat Riley, kun hänen joukkueensa voitti kolme peräkkäistä mestaruutta vuosina 1980-82. Käsitteen käyttö on levinnyt ylesempiin asiayhteyksiin.
Matkatili
Matkatili tai matkapalvelutili on laskutusratkaisu yrityksen matkatoimisto-ostoille. Se soveltuu yrityksen koko henkilöstön matkustamiseen ja selkeyttää yrityksen liikematkustamiseen liittyvien ostojen käsittelyä. Oman henkilöstön lisäksi matkatilin kautta voidaan laskuttaa myös ryhmä- tai vierasmatkat.
Matkatilin kautta laskutettaessa yrityksen työntekijöiden ei tarvitse antaa luottokorttinumeroitaan yrityksen sopimusmatkatoimistolle, ja lisäksi muistaa päivittää näitä tietoja, esimerkiksi voimassaoloajan muuttuessa tai korttinumeron vaihtuessa, mikäli kortti on esimerkiksi kadonnut tai varastettu.
Matkatilin laskutus
Matkatilin koontilaskutus selkeyttää matkalaskutusta ja pienentää huomattavasti käsiteltävien laskujen määrää.
Matkatilitapahtumat voidaan yrityksen tarpeiden mukaan laskuttaa joko erikseen omana kokonaisuutenaan tai yhdessä korttiostojen kanssa. Kun matkatili- ja korttitapahtumat ovat matkustajan laskulla yhdessä, laskun tarkistaminen nopeutuu.
Tapahtumissa on mukana ns. rikastettua tietoa: muun muassa matkatoimiston saatenumero, kohdepaikka ja matkustuspäivä sekä ALV, joita tavallisessa luottokorttitapahtumassa ei ole.
Matkatilin rinnalle palveluun kuuluu myös yritysluottokortti.
Matkatilitapahtumat ja Matkalaskujärjestelmä
Tapahtumien yhteydessä voidaan välittää yrityksen käyttämän matkalaskujärjestelmän mukainen matkustajan henkilönumero, jolloin tapahtumien kohdistus matkustajille on joustavaa. Kohdistustekijänä voidaan käyttää myös matkustajan nimeä, projektinumeroa tai vaikkapa osastoa/kustannuspaikkaa. Myös matkalaskujärjestelmään välitettävät tapahtumat sisältävät rikastetut tiedot.
Aubigné (Deux-Sèvres)
Aubigné on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin kaakkoispuolella. Kunnan pinta-ala on 29,1 neliökilometriä ja siellä on arviolta 212 asukasta (vuonna 2016).
Aubignén kylä sijaitsee Aulnaysta Chef-Boutonneen ja Aigrestä Brioux-sur-Boutonneen johtavien teiden risteyksessä.
Amerikan setä
Amerikan setä (Mon oncle d’Amérique) on Alain Resnais’n ohjaama ranskalainen elokuva vuodelta 1980. Sen ovat käsikirjoittaneet Jean Gruault ja Henri Laborit, ja pääosia esittävät Gérard Depardieu, Nicole Garcia ja Roger Pierre.
Juoni
Amerikan setä on kokeellinen elokuva, joka perustuu ranskalaisen neuropsykologin Henri Laborit’n kertojanääneen. Elokuvan alussa Laborit luonnehtii kutakin henkilöhahmoa ja tämän elämäntilannetta katsojalle. Itse tarinassa nuori René (Depardieu) jättää perheensä maatilan ja etenee päälliköksi ranskalaisessa tekstiiliyrityksessä. Janine jättää puolestaan perheensä teatteriuraa rakentaakseen ja tutustuu Jeaniin, sivistyneeseen poliitikko-kirjailijaan.
Näyttelijät
Lähde:
Vastaanotto ja jälkimaine
Amerikan setä voitti Cannesin elokuvajuhlien Grand Prix’n ja oli käsikirjoituksestaan Oscar-ehdokkaana. Vuonna 2004 The New York Timesin kriitikot valitsivat Amerikan sedän yhdeksi kaikkien aikojen tuhannesta parhaasta elokuvasta maailmassa.
Aiheesta muualla
}
Trying to Burn the Sun
Trying to Burn the Sun on blues rock -yhtye Elfin vuonna 1975 julkaistu kolmas ja viimeinen studioalbumi. Musiikillisesti albumi on enemmän heavy metal -tyylistä kuin blues rockia.
Luukusta lukaali
Luukusta lukaali oli tv-ohjelma, jossa kunnostettiin tavallisten ihmisten koteja. Ohjelmaa juonsi Kristiina Komulainen. Ohjelmassa remonttimiehille annettiin 48 tuntia aikaa remontoida jonkun koti. Remonttibudjetti perustui siihen, kuinka suuresta määrästä tavaraa talon omistaja suostui luopumaan. Luovutettu tavara vietiin lavalle, joka on jaettu kahteen osaan: vasemmalle ehjät tavarat ja oikealle rikkinäiset tavarat ja purkujätteet. Ehjät tavarat menivät kierrätyskeskukseen, rikkinäiset tavarat ja purkujätteet kaatopaikalle. Remonttibudjetissa 10 euroa vastasi yhtä kilogrammaa lavalle vietyä tavaraa ja jätettä. Ohjelman tuotti FremantleMedia Finland. Vastaava mestari oli Jenni Tuominen ja sisustussuunnittelija Mikko Paakkanen.
Feministinen taide
thumb|300px|Naisten alistettua osuutta [[taidemaailmassa alettiin arvostella 1970-luvulta alkaen. Kuvassa Ruotsin taideakatemian kokoontuminen vuonna 1889, jossa oli mukana yksi nainen. Huomaa taustalla oleva akateeminen maalaus.]] Feministinen taide voidaan määritellä sellaiseksi naisten tekemäksi taiteeksi, jota on tehty tietoisena feministisen taideteorian kehityksen puitteista noin vuodesta 1970 alkaen.
Vaikka naiset ovat olleet aktiivisia taiteessa jo vuosisatojen ajan, naistaiteilijat ovat saavuttaneet tunnustusta vasta paljon myöhemmin. Esimerkiksi Suomessa Mathilda Rotkirchin, Fanny Churbergin, Helene Schjerfbeckin tai Ellen Thesleffin taiteen keskeinen muoto tai sisältö ei ole tekemissä naisten yhteiskunnallisen tilanteen kanssa. Feministinen taide kuitenkin kyseenalaistaa tällaiset asenteet väittäen, että institutionaalisen taiteen jokainen näkökulma puoltaa miehiä, taidekasvatuksesta akatemioiden jäseniin ja taidehistoriaan.
Miksi ei ole ollut suuria naistaiteilijoita?
Nochlin kritisoi myös niitä arvojärjestelmiä, erityisesti nerokulttia, joissa nainen on suljettu taiteen ulkopuolelle. Feminististä taideteoriaa kehiteltiin myös niin sanotun Uuden taidehistorian puitteissa 1980-luvulta alkaen, johon feministisiä näkökulmia toivat muun muassa Marcia Pointon ja Griselda Pollock.
Miehen ja naisen erilainen esittäminen
thumb|200px|Käsityötä on pidetty eräänaä feministisen taiteen alana. Kuvassa [[Tilkkutyö|tilkkutyön tekijä New Mexicossa, Yhdysvalloissa.]] Griselda Pollock ja Rozsika Parker tarkastelivat taidehistorian kieltä, sen sukupuolisesti ladattuja termejä, kuten ”vanha mestari” ja ”mestariteos”. He kyseenalaistivat alastoman naishahmon keskeisen aseman länsimaisessa kulttuurikaanonissa kysymällä miksi mies ja nainen esitetään niin eri tavoin.
Marxilainen kriitikko John Berger esitti seuraavan johtopäätökseen kirjassaan Näkemisen tavat (1972): Siis länsimainen taide toistaa niitä epätasa-arvoisia suhteita, jotka ovat syvään juurtuneita yhteiskunnassa. Feministinen taide seurasi vastaavaa kehityskaarta.
Ensimmäisen aallon feministiseksi taiteeksi kutsutaan naistaiteilijoita, jotka nauttivat feminiinisestä kokemuksista, tutkivat vaginaalisia mielikuvia ja kuukautisverta, olivat alastonmalleina jumalattarien hahmoissa ja käyttivät uhmakkaasti esitys- ja työtapoja, kuten koruompeleita, joita pidetään ”naisten töinä”. Tämän vaiheen eräs kuuluisa teos oli Judy Chicagon The Dinner Party (Päivällisseurue, 1974–1979), joka oli katettu pöytä 39 vieraalle, joista jokainen oli tunnettu nainen.
Identiteetit ja yhteistyö
thumb|200px|[[Barbara Krugerin teos.]] Myöhemmin feministitaiteilijat hylkäsivät tämän lähestymistavan yrittäen paljastaa naiseuden ajatusten alkuperän. He tavoittelivat naisellisuuden ajatusta naamiaisina – naisten omaksumien asentojen sarjana, joilla he mukautuvat naiseuden yhteisöllisiin odotuksiin.
Barbara Krugerin julisteissa kyseenalaistetaan taiteellisen identiteetin suhdetta sukupuoleen mainostiloissa, jotka ovat sukupuolisesti suuntautuneita. Cindy Shermanin valokuvien omakuvat käyvät läpi tiedotusvälineiden naisille tyrkyttämiä identiteettejä. Feministinen taide on myös siirtänyt pois huomiota modernismin sisäänlämpiävistä aiheista omaksuen sellaisia aiheita kuin naisten ajatukset ja tunteet, oikeudet, väkivalta, politiikka ja ympäristö.
Feministinen taide on hyökännyt sitä oletusta vastaan, että kaunotaide olisi käsityötä korkeammalla. Se väittää, että käsityön syrjiminen on naisten syrjintää, joilla on vahva asema tällä alalla. Naisten yhteistoiminta on auttanut ylittämään miesten ennakkoluulot vaihtoehtoisissa työpajoissa, taidenäyttelyissä ja taidelehdissä, jotka ovat edistäneet feministisen taiteen tekemistä.
The Gothard Sisters
The Gothard Sisters on kolmen yhdysvaltalaisen siskoksen Edmondsista, Washingtonista muodostama trio, joka esittää kelttiläistä musiikkia mukanaan koreografioitua irlantilaista tanssia.
Consolidated B-24 Liberator
Consolidated B-24 Liberator oli raskas nelimoottorinen yhdysvaltalainen pommikone, jota käytettiin toisessa maailmansodassa. Vuonna 1941 palveluskäyttöön otettu Liberator suunniteltiin syrjäyttämään vanhempi, mutta ei kuitenkaan vanhentunut B-17 Flying Fortress, johon verrattuna Liberatorin toimintasäde oli pidempi ja pommikuorma suurempi. Vastaavasti Liberator oli haastavampi kone lentää johtuen siiven profiilista. Kone vaati jatkuvaa ohjaamista ja tehon säätöä, mikä vaikeutti tiiviissä muodostelmassa lentämistä.
Liberatoria käytettiin pommikoneroolin lisäksi pitkän toimintasäteen takia myös monissa muissa tehtävissä kuten kuljetuskoneena ja erityisesti meripartiokoneena Tyynellämerellä.
Kehitys
Vuonna 1938 United States Army Air Corps (USAAC) oli antanut Type Specification C-212 vaatimukset uudelle pommikoneelle:
Davis Wing oli ilmailuinsinööri David R. Davisin suunnittelema "korkean aspektin" siipi, jossa jänne oli lyhyt, siipi oli pitkä ja riittävän paksu moottoreiden asentamiseen.
B-24A/Liberator I
Suurin osa ensimmäisistä koneista toimitettiin Yhdistyneen kuningaskunnan ilmavoimille. Nämä koneet modifioitiin sukellusveneidentorjuntaan sopiviksi, niihin mm. asennettiin ASV Mk.II -tutka, jolla voitiin havaita pinnalla akkujaan lataavia sukellusveneitä, sekä 4 suoraan eteenpäin ampuvaa 20 millimetrin tykkiä.
Puolustusaseistuksena olivat brittien asentamat kuusi kevyttä konekivääriä: kaksi nokassa, kaksi pyrstössä ja yksi molemmissa kyljissä.
Liberator II
Seuraavassa mallissa koneen puolustusaseistusta lisättiin selvästi; pyrstön kaksi konekivääriä vaihdettiin neljä konekivääriä sisältäneeseen konekivääritorniin, ja koneen yläpuolelle lisättiin neljä konekivääriä sisältänyt torni. Myös pohjaan lisättiin konekivääri, ja toinen nokkakonekivääreistä poistettiin. Konetta myös pidennettiin hiukan ja potkurit vaihdettiin uudempiin.
B-24D
B-24D oli ensimmäinen suurissa määrissä valmistettu versio, ja se otettiin käyttöön alkuvuodesta 1943. Aseistuksena oli kymmenen raskasta konekivääriä: kaksi perätornissa, kaksi yläpuolisessa tornissa, yhdet molemmilla puolilla sivuikkunoissa, kolme nokassa sekä yksi pohjassa. Joissain myöhemmissä tuotantosarjoissa pohjassa ollut konekivääri vaihdettiin kaksi konekivääriä sisältäneeseen konekivääritorniin.
E-malli oli miltei identtinen D-mallin kanssa.
B-24G/H/J
Aseistusta parannettiin vaihtamalla nokassa olleet kolme erillistä konekivääriä kaksi konekivääriä sisältävään kääntyvään konekivääritorniin. Malli tuli käyttöön loppuvuodesta 1943. Eri tehtailla rakennetut koneet merkittiin eri kirjaimella.
Myöhemmissä tuotantosarjoissa otettiin käyttöön tehokkaampi moottori sekä parempi pommitähtäin.
B-24L
L-mallissa oli keskitytty suorituskyvyn parantamiseen keventämällä konetta. Perän ja nokan konekivääritornit vaihdettiin kevyempiin malleihin, ja pohjan konekivääritorni korvattiin kahdella konekiväärillä. Malli oli yli 400 kiloa edeltävää versiota kevyempi, ja se otettiin käyttöön heinäkuussa 1944.
C-87 Liberator Express
D-malliin pohjautuva kuljetuskoneversio. Aseistus oli poistettu, ja pommikuilun tilalle oli sijoitettu matkustamo, jossa oli 25 istuinta.
Maalaispojan laulut
Maalaispojan laulut on tribuuttialbumi, joka sisältää eri laulaja tulkintoja Mikko Alatalon kappaleista. Se julkaistiin 21. syyskuuta 2011. Albumi on äänitetty ”livenä” ja koottu keväällä 2011 nauhoitetusta Alatalon 60-vuotisjuhlakonsertista. Levyn tuotto kohdistettiin ADHD-järjestötyöhön.
Consolidated B-24 Liberator
C-109
Nimitys polttoaineen kuljettamiseen muunnetuille erikoismalleille. Nämä koneet olivat muunnettuja J- ja L-version koneita, joista puolustusaseistus oli poistettu ja pommikuilut tilalle asennettu iso polttoainesäiliö.
PB4Y-1
Laivastolle valmistettiin meripartiotoimintaa varten omia versioita, joita kaikkia kutsuttiin nimellä PB4Y-1. Ensimmäiset koneet pohjautuivat D-versioon, myöhemmät myöhempiin versioihin. Moniin koneisiin asennettiin tutka pinnalla akkujaan lataavien sukellusveneiden havaitsemiseksi.
Pete McCloskey
thumb|Paul McCloskey Paul Norton ”Pete” McCloskey Jr. (s. 29. syyskuuta 1927) on yhdysvaltalainen poliitikko. Hän istui liittovaltion edustajainhuoneen jäsenenä Kaliforniasta vuosina 1967–1983 ja pyrki vuonna 1972 presidenttiehdokkaaksi.
McCloskey eteni pitkälle urallaan lakimiehenä. Hän palveli merijalkaväessä Korean sodassa; Vietnamin sotaa hän alkoi kuitenkin vastustaa. Hän vastusti myöhemmin myös Irakin sotaa. Hän yritti uudelleen kongressiin vuonna 2006.
Republikaaneihin vuodesta 1948 kuulunut McCloskey siirtyi demokraatteihin vuonna 2007.
Saksan meriesikunta
Saksan meriesikunta voi tarkoittaa:
Fresh Cream
Fresh Cream on Creamin joulukuussa 1966 julkaistu debyyttialbumi. Se pääsi Britannian listalla kuudennelle sijalle ja Yhdysvalloissa 39. sijalle. Levyn materiaali koostuu oman aikansa popahtavasta rockista sekä blues-covereista.
Brittiläisestä julkaisusta jätettiin pois single "I Feel Free", joka on yhtyeen tunnetuimpia kappaleita. Yhdysvaltojen julkaisuun se sisältyi, mutta siitä puolestaan jätettiin pois "Spoonful". Vuoden 2000 uudelleenjulkaisussa ovat kuitenkin mukana molemmat kappaleet. Kappale "Toad" on mainitsemisen arvoinen, koska se sisältää yhden ensimmäisistä nauhoitetuista rock-rumpusooloista.
Vuonna 2003 Fresh Cream sijoittui Rolling Stone -lehden viidensadan parhaan albumin luettelossa 101. sijalle.
Kappaleet
A-puoli B-puoli
Toshio Masuda
Toshio Masuda (s. 5. lokakuuta 1927) on japanilainen elokuvaohjaaja. Kansainvälisesti hänet tunnetaan parhaiten yhtenä Tora! Tora! Tora! -elokuvan (1970) tekijöistä. Muiden töiden joukossa on Shaso (1989).
18F-fluorideoksiglukoosi
pienoiskuva|200x200px|2-deoksi-2-[18F]fluori-D-glukoosi 18F-fluorodeoksiglukoosi (FDG) on positroniemissiotomografissa (PET) käytetty radiolääke, joka glukoosin johdannaisena hakeutuu tavallista runsaammin sokeria käyttäviin kudoksiin, kuten syöpäkasvaimiin. FDG:tä käytetään yleisesti radiolääkkeenä syöpätautien levinneisyyden selvittämisessä sekä hoidon tehon seuraamisessa. Kemiallisesti FDG on glukoosianalogi, jossa sen C-2-asemassa oleva hydroksyyliryhmä on korvattu fluori-18-isotoopilla ja sen kemiallinen nimi on 2-deoksi-2-[18F]fluori-D-glukoosi. 18F-fluorideoksiglukoosin kemiallinen kaava on C6H1118FO5, moolimassa 181.15 g/mol ja CAS-numero 63503-12-8 (18F). Yhdisteen anatomis-terapeuttis-kemiallinen lääkeluokitus eli ATC-luokitus on V09IX04.
Toshio Masuda
Masuda on voittanut elokuvapalkintoja, kuten Blue Ribbonin (1990). Hän sai myös kaksi Japanin akatemian palkintoehdokkuutta (1981, 1990).
Ruby Muhammad
Ruby Muhammad (20. maaliskuuta 1897 tai 1907 – 2. maaliskuuta 2011) oli afroamerikkalainen hengellinen johtaja, jonka Louis Farrakhan nimitti ”Nation of Islamin äidiksi” vuonna 1986.
Muhammad syntyi Sandersvillessä, Georgian osavaltiossa, ja liittyi Nation of Islamiin vuonna 1946.
Trevon Diggs
Trevon De'Sean Diggs (20. syyskuuta 1997, Gaithersburg, Maryland) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Diggs edustaa Dallas Cowboysia.
Diggs pelasi yliopistotasolla vuodet 2016–2020 edustaen Alabaman yliopistoa. Hän pelasi Alabamassa 44 ottelua, joissa teki 68 taklausta ja neljä syötönkatkoa. Dallas Cowboys varasi Diggsin NFL:n vuoden 2020 varaustilaisuuden toisella kierroksella 51. pelaajana. Dallas ja Diggs solmivat heinäkuussa 2020 nelivuotisen tulokassopimuksen. Ensimmäisellä kaudellaan Diggs pelasi 12 ottelua. Hän teki 58 taklausta ja kolme syötönkatkoa.
Rožyštše
Rožyštše on kaupunki Ukrainan Volynian alueen Lutskin piirissä. Rožyštše sijaitsee Dneprin vesistön Pripetin haarajoen Styrin (Стир) varrella, noin 24 kilometriä piiri- ja aluekeskus Lutskista etelään (maanteitse valtatien M19 kautta). Kaupungissa on rautatielinjan Kivertsi–Kovel asema.
Tammikuun keskilämpötila on -5,0 ja heinäkuun +18,4 celsiusastetta. Keskimääräinen vuosisademäärä 630 millimetriä.
Luotettavana pidetty kirjallinen maininta kylästä on vuodelta 1545, aiempia vuosien 1322 tai 1377 viittauksia on pidetty epävarmoina. Lutskin piispa sai sille Magdeburgin kaupunginoikeudet vuonna 1598; tätä varhaisempi kaupungin perustamisyritys ei onnistunut. Kaupunkityyppisen taajaman aseman se sai puna-armeijan miehityksen jälkeen 1939 (tai 1940). Piirihallinnon alaisen kaupungin aseman Rožyštše sai 1989.
Albert Brooks
Albert Brooks (synt. Albert Lawrence Einstein, s. 22. heinäkuuta 1947 Beverly Hills, Kalifornia) on yhdysvaltalainen näyttelijä, koomikko, käsikirjoittaja ja ohjaaja. Hän on näytellyt vuodesta 1975.
Brooks on vieraillut Simpsonit-animaatiosarjassa seitsemästi (nimellä A. Brooks) esittäen joka kerralla eri hahmoa ja oli myös mukana The Simpsons Movie -elokuvassa. IGN valitsi hänet vuonna 2010 sarjan historian parhaaksi vierailevaksi tähdeksi.
Hän avioitui Kimberly Shlainin kanssa vuonna 1997.
Vickers Wellington
Vickers Wellington oli brittiläinen, toisen maailmansodan aikainen kaksimoottorinen keskiraskas pommikone. Kone lensi ensilentonsa 15. kesäkuuta 1936 ja se otettiin palveluskäyttöön lokakuussa 1938. Tuotannon loppuessa lokakuussa 1945 konetta oli valmistettu 11 461 kappaletta. Kone pysyi palveluskäytössä vuoteen 1953 asti. Koneesta tehtiin lukuisia eri versioita. Suurimmat erot kehitysversioiden välillä olivat myöhäisempien versioiden tehokkaammat moottorit ja niiden myötä parantunut suorituskyky.
Wellingtonia käytettiin lähinnä yöpommituksiin Saksan teollisuuslaitoksia vastaan ennen kuin Avro Lancaster ja Handley Page Halifax korvasivat sen näissä tehtävissä. Konetta käytettiin myös meripartiokoneena, ja joissakin meripartio-toiminnan konemalleissa oli tutka pinnalla akkujaan lataavien sukellusveneiden havaitsemiseksi yöllä; näissä koneissa oli tätä varten myös neljä syvyyspommia.
Erityisesti Välimerellä tutka-Wellingtonit olivat merkittävässä asemassa Rommelin huoltosaattueita etsittäessä. Tällöin käyttöön otettiin myös torpedoilla aseistettuja malleja; torpedoekspertti, Bristol Beaufort -laivueen komentaja majuri Patrick Gibbs hioi tästäkin hyökkäystavasta täydellisen käytettävissä olevien resurssien puitteissa.
Transkaukasia (täsmennyssivu)
Transkaukasia voi olla
Twelve Dreams of Dr. Sardonicus
Twelve Dreams of Dr. Sardonicus on Yhdysvaltain Los Angelesissa perustetun Spirit-yhtyeen neljäs, vuonna 1970 julkaistu studioalbumi.
Levy-yhtiöksi on vaihtunut Epic Records ja alkuperäinen luettelotunnus on KE 30267. Epic on ollut osa yhtiötä CBS, Inc., 51 W. 52 Street, New York, N.Y.
Albumi on yksi West Coast -rockin hienoimmista saavutuksista ja klassikoksi luokiteltava. Se sai hyvät arvostelut mutta albumin tasoon nähden myyntimenestys ei ollut kehuttava. Jay Ferguson ja Mark Andes jättivätkin Spiritin tämän jälkeen.
Kappaleet
”Space Child” on soitinkappale.
Uudelleenjulkaisut
Albumi on julkaistu vuonna 2010 Sony Music Entertainmentin sarjassa Original Album Classics 5xCD (Epic 88697646982 CD4). Paketissa on viisi Spiritin ensimmäistä albumia. Tälle albumille on lisätty ylimääräiset kappaleet:
Kappaleella ”Red Light Roll on” kuullaan studioäänitystä edeltävää keskustelua.
Luettelo Simon julkisista taideteoksista ja muistomerkeistä
Luettelo Simon julkisista taideteoksista ja muistomerkeistä sisältää Simon kunnassa olevat pysyvät patsaat, muistomerkit ja muistolaatat.
Huhtasuon kirkko
Huhtasuon kirkko oli Jyväskylän Huhtasuon kaupunginosassa sijainnut, vuonna 1986 valmistunut evankelis-luterilainen kirkko. Kirkon suunnitteli arkkitehti Jari Kuorelahden johtama oululaisten arkkitehtiopiskelijoiden ryhmä. Kirkon vihki käyttöön piispa Yrjö Sariola 1. adventtisunnuntaina vuonna 1986.
Alucard
Alucard voi tarkoittaa seuraavia:
Huhtasuon kirkko
Jyväskylän seurakunnan kirkkovaltuusto päätti maaliskuussa 2021 myydä Huhtasuon kirkon Järvi-Suomen asunnot Oy:lle purettavaksi ja uudisrakentamista varten.
M-35 (1940)
Valmistus
Alus tilattiin Nikolajevista Martin telakalta, missä köli laskettiin 22. helmikuuta 1939. Se laskettiin vesille 20. elokuuta 1940 ja otettiin palvelukseen 31. tammikuuta 1941.
Palvelus
Palvelukseen otettaessa alus liitettiin Neuvostoliiton Mustanmeren laivastoon.
Yoshiji Soeno
Yoshiji Soeno (, s. 29. syyskuuta 1947 Tokorozawa) on japanilainen karateka ja Shidōkanin perustaja. Hän voitti aktiiviurallaan Kyokushinin Japanin mestaruuskisoissa hopeaa. Soeno otteli myös potkunyrkkeilijänä.
Alkuvuodet
Soeno harjoitteli aluksi judoa ja myöhemmin Wadō-ryūta, kunnes alkoi harjoittelemaan Kyokushin karatea 1. syyskuuta 1964 liityttyään Masutatsu Ōyaman vasta perustetulle dojolle. Hän pääsi opiskelemaan Josain yliopistoon 1966 ja jatkoi harjoittelua omalla dojollaan. Soeno saavutti mustan vyön 15. huhtikuuta 1967.
Kilpaura
Soeno otteli ensi kerran kilpailumielessä potkunyrkkeilyn parissa. Japanissa potkunyrkkeily oli suosiossa televisiossa vuosina 1965–1975. Tuolloin otteluita näytettiin neljällä eri kanavalla TBS:llä, Nippon TV:ssä, TV Asahissa ja TV Tokyolla. Eri televisioyhtiöt pyysivät osallistujia eri kamppailulajien tyylisuunnista, kuten TV Ashi pyysi thainyrkkeilijöitä osallistumaan tapahtumaan. Myös Ōyaman Kyokushin sai helmikuussa muiden tyylisuuntien tavoin kutsun ja hän valitsi tyylinsä edustajiksi Soenon ja Terutomo Yamazakin. Ōyama perusti hetkellisesti potkunyrkkeily salin Kyokushin Gym, jossa he harjoittelivat kaksi kuukautta ennen huhtikuussa alkavaa turnausta. Hän voitti ensimmäisessä ottelussaan niukasti Tadashi Sawamuran, joka oli tunnettu lähes voittamattomana potkunyrkkeilijänä. Soenon ura potkunyrkkeilyssä jäi lyhyeksi, kun hänellä todettiin aivosähkökäyrässä ilmenneitä päävammoja. Soeno otteli yhteensä 11 ottelua joista hän voitti yhdeksän ja hävisi kaksi. Toinen Soenon tappioista tuli seurakaverilleen Yamazakille.
Karate
Potkunyrkkeilyn jäädessä pois Soeno osallistui historian ensimmäisiin Kyokushinin Japanin mestaruuskisoihin syyskuussa 1969 Tokiossa. Hän sijoittui turnauksessa toiseksi hävittyään loppuottelussa Terutomo Yamazakille. Turnauksen jälkeen hänet nimitettiin vastaamaan Kyokushinin toiminnasta Saitamassa. Soeno perusti myös Soeno Gym nimisen potkunyrkkeily salin.
Soeno otti osaa myös toisiin Japanin mestaruuskisoihin 26. syyskuuta 1970. Hän sijoittui tällä kertaa kolmanneksi voitettuaan pronssiottelussa Kenichi Masudan.
Soeno otteli vielä 1972 neljänsissä Japanin mestaruuskisoissa, jossa hän sijoittui viidenneksi. Soeno päätti uransa turnauksen jälkeen. Hän toimi vielä tuomarina toisissa Kyokushinin maailmanmestaruuskisoissa.
Shidōkan karaten perustaminen
Soeno erotettiin yhdessä Ikki Kajiwaran kanssa syyskuussa 1980 jouduttuaan erimielisyyksiin Kyokushinin perustajan Ōyaman kanssa. Soeno perusti oman tyylisuunnan Shidōkanin, joka perustuu pitkälti harjoittelemaansa kyokushiniin ja joihinkin judo tekniikoihin, joita hän harjoitteli nuoruudessaan. Soeno nimitti Kajiwaran järjestön puheenjohtajaksi.
Muissa medioissa
Soenon pohjalta on luotu Street Fighter videopelihahmo Ryu. Kaksikon tausta on hyvin saman tapainen, sillä Ryu osallistuu kamppailuturnaukseen, jossa hän kohtaa loppuottelussa thainyrkkeilijän Sagatin. Myös Soeno kohtasi urallaan thainyrkkeilijöitä lyhyellä potkunrukkeily urallaan. Hän matkusti 1974 Thaimaahan otellakseen thainyrkkeilijöitä vastaan nähdäkseen kumpi on parempi pystyottelu laji Kyokushin vai Thainyrkkeily. Tarinan mukaan Ōyaman kerrottiin ensin matkustaneen Thaimaahan 1954, jossa hän voitti tuolloin voittamattoman thainyrkkeilijän Lumpineen stadionilla. Mitään todisteita tai lehtiartikkeleita ei ollut olemassa ja tarina jäi legendaksi. Soeno päätti Ōyaman hyväksymänä lähteä kokeilemaan samaa haasteottelua Thaimaan parasta thainyrkkeilijää vastaan. Saavuttuaan Bangkokiin hän meni Rachdamnern Stadionille kysymään otteluiden järjestäjältä kamppailua. Jäjestäjä ei suostunut ollessaan epävakuuttunut Soenon kyvyistä ja käski hänet Chiang Maihin, Pohjois-Thaimaahan. Saavuttuaan paikalle paikallinen järjestäjä oli jo tietoinen hänen tulostaan ja järjesti Soenolle ottelun heti samana iltana. Soeno oli suurissa vaikeuksissa ensimmäisessä erässä pudottuaan maihin saatuaan hyppypolvipotkusta päähän. Toisessa erässä hän onnistui tyrmäämään vastustajansa kierrepotkulla päähän. Soeno sai toisessa ottelussa vastaansa keskisarjan ottelijan, kun ottelunjärjestäjä käski häntä sitä ennen pudottamaan painonsa kevytsarjalaiseksi. Soeno oli toistamiseen vaikeuksissa ja käytti judo osaamistaan hyväkseen heittäessään vastustajansa ulos kehästä. Ottelun jatkuttua normaalisti hänen vastustajansa otti Soenon jalasta kiinni torjuttuaan hänen potkunsa. Pidettyään jalkaa ilmassa ja aiottuaan potkaista Soenoa, japanilainen päätti käyttää "Sutemi Waza" tekniikkaa, jossa hän teki kierrepotkun ilmassa, kun hänen thaivastustajansa piti Soenon jalastaan kiinni. Potku osui vastustajaa niskaan ja pudotti hänet kehämattoon. Soenon suoritus sai tuolloin yhden thainyrkkeilyn kovimman ottelijan huomion. Samaisesta tarinasta on luotu myös manga, joka jää Ōyaman tavoin vain tarinaksi.
Edward Upward
pienoiskuva|Edward Upward Edward Falaise Upward (9. syyskuuta 1903 Romford, Englanti – 13. helmikuuta 2009 Pontefract, Englanti) oli brittiläinen kirjailija. Upward opiskeli Repton Schoolissa, jossa hän tutustui Christopher Isherwoodiin. Hogarth Press julkaisi hänen ensimmäisen romaaninsa Journey to the Borderin vuonna 1938. Upward vietti 100-vuotissyntymäpäiväänsä syyskuussa 2003, ja vuonna 2005 Royal Society of Literature myönsi hänelle Benson-mitalin. Kirjailija eli 105-vuotiaaksi.
Teoksia
Kirjoja:
Novellikokoelmia:
Brutopia
Brutopia on Aku Ankka -sarjakuvissa esiintyvä kuvitteellinen valtio. Carl Barks esitteli Neuvostoliittoa parodioivan maan ensi kertaa vuonna 1957 ilmestyneessä tarinassa Kylmä kauppa (A Cold Bargain). Tarinassa esiintyvä brutopialainen muistuttaa karikatyrisoitua Nikita Hruštšovia, Neuvostoliiton tuolloista johtajaa – joskin Barks kielsi myöhemmin yhteyden ja luonnehti hahmoa ”yhdistelmäksi vallanhaluisia asekauppiaita monista äänekkäistä valtioista”.
Kylmän kaupan liittyminen politiikkaan ja kansainvälisiin suhteisiin oli epätyypillistä Barksille. Carl Barksin koottujen toimittaja Geoffrey Blum on verrannut Barksin Brutopiaa Walt Kellyn saman aikakauden Pogo-sarjakuvaan, jossa myös esiintyy Hruštšov-karikatyyri. Barksin sarjakuva ei kuitenkaan joutunut julkaisukieltoon, niin kuin Pogolle kävi mauttomaksi katsotun parodiansa vuoksi Japanissa ja Kanadassa. Brutopian nimi on yhdistelmä sanoista brutaali ja utopia.
Sijainti
Brutopian sijainnista ei ole virallista selvyyttä. Brutopiaa omissa Ankka-tarinoissaan useasti käyttänyt Don Rosa on esittänyt tulkinnan, jonka mukaan valtio kattaa suunnilleen Venäjän itäisimmän kolmanneksen. Tämä tarkoittaisi käytännössä koko Venäjän kaukoitää: Sahan tasavaltaa sekä sen etelä- ja itäpuolisia alueita. Rosan tarinassa Temppeliherrojen kätketty kruunu Ankat poikkeavat A. E. Nordenskiöldin vanhaa talvimajaa etsiessään Brutopian maaperällä, Tšukotkassa Pohjoisen jäämeren rannalla. Alueella on Roope Ankan mukaan useita salaisia sotilastukikohtia, ja Ankat pelastuvatkin vain täpärästi brutopialaisen hävittäjälaivan tykkitulelta.
Politiikka
Brutopia ei kaihda keinoja havitellessaan omia etujaan tai jopa maailmanvaltaa. Kylmässä kaupassa Brutopia ja Roope Ankka kilpailevat ”maailman harvinaisimmasta alkuaineesta”, bombastiumista, josta Brutopia toivoo saavansa energiaa maan sähköistämiseen. Huutokaupassa Brutopian edustaja tarjoaa bombastiumpallosta biljoona dollaria sekä maan kaikki viisi tiskiallasta. Roope kuitenkin voittaa tarjouksen biljoonalla dollarilla ja kuudella tiskialtaalla. Brutopialaiset onnistuvat lopulta varastamaan bombastiumin kätköpaikalle johtavat koordinaatit pakkokeinoin, mutta luopuvat tavoitteesta kun yllättäen selviää, ettei bombastiumista ole kuin jäätelön raaka-aineeksi – eikä ”Brutopian onnellinen kansa” syö jäätelöä.
Barksin tarinassa Yksin rämemetsässä Brutopian konsuli varastaa ankkalinnalaisen keksijän luoman aivopesukoneen. Hän arvelee kauppaavansa sen hallitukselleen hyvään hintaan, sillä Brutopian työministeri tarvitsisi laitteen pakottaakseen työläiset suolakaivoksiin ja estääkseen heitä karkailemasta. Koneen varastanut konsuli päätyy kuitenkin yrittämään yksinäistä maailmanvalloitusta pelätessään, että lopulta hänen oma hallituksensa aivopesisi myös hänet koneen avulla.
Rosan tarinassa Nokkadamuksen kirous taivaalta putoaa brutopialainen tekokuu.
Kieli
Rosan tarinassa Hakkaa päälle! kuullaan katkelma brutopiankielisestä puhelinkeskustelusta: ”Shlogbrow rungshta moolahski glomski!” (suomennoksessa ”Vaanšud shiak sunak puršud gitšud djenak deenak mešud!”). Toisaalta Temppeliherrojen kätketyssä kruunussa brutopialaishävittäjä käskee Ankkoja antautumaan venäjänkielisellä komennolla.
Valtion tunnukset
Barksin tarinoissa esiintyy kaksi mahdollista Brutopian valtion tunnusta. Kylmässä kaupassa sukellusveneen kylkeen on maalattu lippu, jonka kuviona on tikari vaakatasossa. Lipun pohja on sarjakuvan eri julkaisujen yhteydessä väritetty keltaiseksi tai punaiseksi. Tarinassa Yksin rämemetsässä nähdään Brutopian konsulaatti Ankkalinnassa. Sen ovenpielissä on soikeat tunnukset, joihin on kuvattuna vasara ja kahle. Ne muistuttavat Neuvostoliiton sirppiä ja vasaraa.
”Howardin Brutopia”
Marraskuussa 2006 australialainen oppositiojohtaja Kevin Rudd arvosteli kolumnissaan ”Howard's Brutopia” silloista John Howardin johtamaa oikeistohallitusta muun muassa markkinavetoisuudesta. Ruddin mukaan monet brittikonservatiivit kuten Michael Oakeshott ovat varoittaneet valvomattomien markkinavoimien ”brutopiasta”. Seuraavan vuoden helmikuussa valtiovarainministeri Peter Costello pilkkasi Ruddin sanavalintaa parlamentissa: ”On esitetty jonkin verran arvailuja siitä, mikä on brutopia. Voin nyt varmuudella ilmoittaa teille, että Brutopia on kuvitteellinen valtio, joka esiintyy useissa Aku Ankka -tarinoissa. – – Australian biljoonatalouden hoito vaatii kokemusta ja omistautumista – eikä analyysi löydy Aku Ankka -sarjakuvista. Kyse on paljon vakavammista asioista.” Pilkasta huolimatta Ruddin johtama Australian työväenpuolue voitti marraskuun 2007 parlamenttivaalit ja Rudd nousi Australian pääministeriksi.
Kurt Paetau
Kurt Birger Emil Paetau ['peːtau] (24. heinäkuuta 1904 Helsinki – 27. lokakuuta 1975 Kanariansaaret) oli suomalainen pappi ja ruotsin kielellä kirjoittanut kirjailija.
Japanin aivotulehdusrokote
Japanin aivotulehdusrokote on rokote, jonka tarkoitus on suojata Japanin aivotulehdukselta. Tautia esiintyy itäisessa Aasiassa, pohjoisimmassa osassa Australiaa sekä Tyynenmeren saarilla likimain Pakistanista Venäjän kaukoitään ulottuvan linjan itäpuolella. Tauti tarttuu hyttysenpuremasta, ja vaikka tartunta on useimmille lähes huomaamaton, oireiseen tautiin ei ole olemassa hoitoa ja siihen liittyy korkea kuolleisuus.
Kurt Paetau
Paetau toimi Porvoon ruotsalaisen maaseurakunnan kappalaisena 1952–1971.
Japanin aivotulehdusrokote
Kohderyhmä
Suomessa rokotteella on kaksi kohderyhmää:
Matkailijalle rokote on harvoin tarpeen. On arvioitu että satunnaisen turistin riski sairastua on pienempi kuin yksi miljoonasta. Pitempiaikaisesti riskialueella oleskelevilla on kuitenkin aivan yhtä suuri riski tartuntaan kuin paikallisilla. Myös runsas luonnossa liikkuminen kasvattaa riskiä lyhyemmälläkin matkalla.
Koska tauti on hyttysten levittämä, sillä on osassa esiintymisaluetta vuotuinen, sadekausiin painottuva esiintymishuippu. Trooppisen ilmaston alueella tautia tavataan ympäri vuoden. Taudin ilmaantuvuus vaihtelee vuosittain noin 1–10 tapausta 100 000 asukasta kohti, mutta epidemiavuosina, joita on 2–15 vuoden välein, ilmaantuvuus voi olla paljonkin korkeampi. Viruksella on reservi sioissa ja vesilinnuissa.
Esiintymisalueellaan Japanin aivotulehdus on merkittävä ongelma. Vaikka vain noin yksi 250:stä tartunnan saaneesta saa oireisen taudin, taudin endeemisellä alueella elää noin kolme miljardia ihmistä. Oireiseen tautiin ei ole hoitoa. Siihen menehtyy noin joka kolmas ja eloonjääneistä 30–50 % saa pysyvän aivovaurion. Vuosittain Japanin aivotulehdukseen kuolee arviolta 13 600–20 400 ihmistä. Taudin esiintymisalueella rokotussarja annetaankin jo pienille lapsille.
Rokote
Maailmalla on käytössä neljänlaisia Japanin aivotulehdusrokotteita. Ne sisältävät joko:
Pitempään taudin riskialueella oleskelevat saattavat joutua ottamaan jonkin paikallisen valmisteen. Tällöin ei suositella käyttämään apinan soluissa valmistettua rokotetyyppiä. Suomessa saatavilla on ainoastaan Valnevan valmistama Ixiaro. Kiinalaisvalmisteinen, eläviä heikennettyjä viruksia sisältävä SA14-14-2 on taudin esiintymisalueella yleisesti käytössä.
Yksi Ixiaro-annos sisältää 60 antigeeniyksikköä Japanin aivotulehdusviruksen kantaa SA14-14-2, joka on kasvatettu Vero-soluissa ja inaktivoitu. Virukset on kiinnitetty alumiinihydroksidiin, jonka määrä vastaa 0,25 milligrammaa alumiinia, ja joka toimii myös tehosteaineena.
Yksi rokoteannos on tilavuudeltaan 0,5 millilitraa ja se annetaan pistoksena lihakseen. Yli 3-vuotiaille rokotussarja muodostuu kahdesta annoksesta, jotka annetaan 28 päivän välein. Yli 2kk mutta alle 3v ikäisille annos on 0,25 ml. Rokote antaa suojan vasta tehosteen ottamisen jälkeen. Tehoste on annettava viimeistään 11 kk ensimmäisestä pistoksesta. Kiireellistä suojaa tarvitsevalle 18–65 -vuotiaalle tehoste voidaan antaa jo 7 vuorokautta ensimmäisestä pistoksesta.
Suomessa aikaisemmin käytössä olleen, kolme pistoskertaa vaatineen JEV-GCC -rokotteen viimeiset erät vanhenivat vuonna 2014 eikä valmistetta enää tuoda maahan. Mahdolliset tehosterokotukset annetaan Ixiarolla.
Roman Totenberg
thumb|Roman Totenberg Roman Totenberg (1. tammikuuta 1911 Łódź – 8. toukokuuta 2012 Newton, Massachusetts) oli puolalais-yhdysvaltalainen viulisti.
Totenberg kiersi myös Etelä-Amerikassa. Hänen laajaan ohjelmistoonsa kuului mm. Beethovenin, Bachin, Milhaudin, Schumanin, Pendereckin, Hindemithin, Barberin, Martinůn ja Honeggerin tuotantoa.
Totenberg levytti muun muassa Deutsche Grammophonille. Hän esiintyi lukuisien arvostettujen yhdysvaltalaisten ja eurooppalaisten orkesterien solistina, ja vuonna 1988 Puolan hallitus myönsi hänelle ansiomitalin elinikäisistä saavutuksista.
Totenberg kuoli kotonaan Yhdysvalloissa 101-vuotiaana toukokuussa 2012. Hänen kuolinsyynsä oli munuaisten vajaatoiminta.
Sinikka Koskiala
Pirjo Sinikka Koskiala ( s. 3. joulukuuta 1936, Helsinki) on suomalainen diplomi-insinööri, informaatikko (Ph.D.) ja Teknillisen korkeakoulun kirjaston ylikirjastonhoitaja (emerita).
Koskiala tuli ylioppilaaksi Helsingin yhteislyseosta (1955). Hän valmistui Teknillisesen korkeakoulun (TKK) Koneosastolta diplomi-insinööriksi (1962). Hän suoritti Yhdysvalloissa Western Reserve Universityssä kirjasto- ja informaatiotieteiden maisteritutkinnon (1964) ja informatiikan tohtoritutkinnon (Ph.D.) Marylandin yliopistossa (1980). Hänen englanninkielinen väitöskirjansa (1980) oli otsikoitu Flow of Technical Information Through the Industrial Information Services in Finland.
Hän työskenteli Hyvon-Kudeneuleella osastoinsinöörinä (1960–1961), Graafisella tutkimuslaitoksella (VTT) informatiikan palveluinsinöörinä (1961–1967) ja oli Scandinavian Documentation Center Washington DC:n johtajana (1968–1972). Tätä seurasi kausi Tampereen yliopiston virkaatekevänä professorina (1972–1973) ja Länsi-Ontarion yliopiston (Univ. of Western Ontario) apulaisprofessorina (1977–1984) Kanadassa. Teknillisen korkeakoulun kirjaston toimistopäällikkönä Koskiala oli vuosina 1984–1991 ja ylikirjastonhoitajana vuosina 1991–2001.
Koskialalle on myönnetty professorin arvonimi. Hän on Suomen Leijonan ritarikunnan ensimmäisen luokan ritari (SL R I). Koskiala on Teknillisten tieteiden akatemian jäsen.
Kaupan alan koulutus Suomessa
Kaupan alan koulutuksella Suomessa on pitkät perinteet. Se alkoi vuonna 1839 ruotsinkielisessä Handelsskolan i Åbo -oppilaitoksessa. Ensimmäinen suomenkielinen kaupan alan oppilaitos oli puolestaan 1887 perustettu Kuopion kauppakoulu.
Koulutus ei alusta lähtien rajoittunut pelkkiin kaupallisiin aineisiin, vaan kuten esimerkiksi Kuopion kauppakoulun perustamisasiakirjoista ilmenee, opetettiin myös yleissivistäviä aineita ja kieliä laajamittaisesti.
Varhaisia oppilaitoksia perustettiin sekä paikallisiin tarpeisiin että uusien yhteiskunnallisten suuntausten edistäjiksi koko kansakunnassa. Kielikysymyksen lisäksi kauppakoulut olivat muun muassa merkittäviä sukupuolten välisen tasa-arvon edistäjiä, sillä useimmat ottivat perustamisestaan lähtien vastaan mies- ja naisopiskelijoita. Merkittävien paikallisten ja kansallisten päämäärien takia oppilaitosten taustalla toimi aikansa tunnetuimpia henkilöitä. Esimerkiksi Kuopion kauppakoulun johtokunnassa toimi Minna Canth sekä useita merkittäviä kauppiassukujen edustajia (mm. Saastamoisen suvun edustajat).
Kauppaopiskelijat
Kaupan alan oppilaitoksiin syntyi aikojen kuluessa useita pitkäikäisiä opiskelijoiden yhteisöjä, joista vanhimmat ovat vuonna 1892 perustettu Toverikunta (nykyisin Kuopion Kauppaopiskelijat) sekä vuonna 1909 perustettu Joensuun Kauppaopiskelijoiden Kilta (Joensuun Tradenomiopiskelijoiden Kilta)
Lavastus
thumb|Piiritettyä [[Château de Châlus-Chabrolia esittävä lavasterakennelma vuoden 2010 Robin Hood -elokuvan kuvauspaikalla.]] Lavastus on teatteriesitysten, elokuvien ja televisio-ohjelmien visuaalisen ilmeen tekoa. Lavastuksen tarkoitus on siis rakentaa tapahtumaympäristö sisältöä vastaavaksi, ja se on usein ympäristön ja puvustuksen muodostama kokonaisuus. Lavastuksen lähtökohtana voi olla kuvauspaikan muokkaaminen, lavasteiden rakentaminen sisätiloihin tai uuden digitaalisen ympäristön luominen.
Lavastuksesta katsoja voi päätellä seuraavia asioita:
Lavastaja voi tehdä suunnitelmastaan pienoismallin, jonka pohjalta lavastus toteutetaan. Esimerkiksi Suomen kansallisoopperassa on lisäksi teknisen alan ihmisiä, jotka tekevät pienoismallin pohjalta rakennepiirrokset. Lavasteita tekemässä on usein tarpeen mukaan esimerkiksi puuseppiä, metallimiehiä, lavastemaalareita ja verhoilijoita.
Jatkuvakäyttöisten teatteri- ja tv-sarjalavasteiden tulee olla mahdollisimman kestäviä, jotta ne kestävät siirtelyä ja purkamista. Samalla niiden pitää olla myös kevyitä ja helppoja käsitellä.
Luettelo kielistä
Tämä sivu on vaillinainen luettelo luonnollista kielistä. Luettelo on aakkosjärjestyksessä, mutta kielet voidaan jaotella myös kielikunnittain.
A
aari - aasáx - abadi - abaga - abai sungai - abanjom - abar - abau - abaza - abé - abhaasi - abidji - abinomn - abipon - abishira - abnaki - abom - abon - abron - abu - abua - abui - abun - abung - abure - abureni - achagua - achang - aché - adele - adhola - adi - adioukrou - adonara - aduge - adyge - adynyamathanha - adzera - aekyom - aer - afade - afar - afitti - afrikaans - aguli - ahvahi - ahtna - aimara - ainu- ajawa - akkada - akkalansaame - akuntsu - alasaksa - alaskanjupik - ala-tanana - albania - aleutti - algonkin - altai - aluentše - alune - alutiiq - amanayé - amdo - amerikkalainen viittomakieli - amhara - amundava - anambé - andh - andi - angika - anuta - apiacá - arabia - aragonia - arakan -aramea - arapaho - araweté - arikem - armenia - arpitaani - artši - asas - assami - asturia (astuuri) - asu - asuriní - asuriní xingú - atšeh - ’auhelawa - aunuksenkarjala - aurá - auslan (australialainen viittomakieli) - avaari - avá-canoeiro - ava guarani - awadhi - awetí - awutu - azeri (azerbaidžani)
B
babine - bable - badui - bafia - bagheli - bagval - bai - balti - bambassi - bara-bodo - bartang - basaa - baškardi - baškarik - baski (euskara) - bearlake - bedža - belait - belutši - bemba - bena - bench - bengali - bežta - bhadrawahi - bhili - bhisnupriya - bhodžpuri - bislama - bosnia - botlihi - bradž - brahui - bretoni - brittiläinen viittomakieli - bruu - buduhi - bugi - buksa - bulgaria - bundeli - bung - burma - buru - burušaski
C
cebuano (cebu) - chambeali - chhattisgarhi - cherokee - chilcotin - chinali - chipewyan - chiricahua - chiripá - chittagon - chitwania tharu - chuuk - cocama-cocamilla - cree
D
dakelh - dameli - dangaura tharu - dargva - dari - dBus - deg hit'an - dena’ina - dhatki - dida - dido - divehi - dogri - dogrib - drung - duala - dunneza - dyirbal - džingpho - dzongkha - džurtšen
Brian Priestman
Priestman toimi pitkän uransa aikana muun muassa Edmontonin sinfoniaorkesterin ylikapellimestarina Kanadassa vuosina 1964–1968. Hän työskenteli myös yliopistoissa, sai kunniatohtorinarvoja ja kirjoitti musiikista.
Luettelo kielistä
E
Eel River - embu - emerillon - enetsi - englanti - ersä - espanja - eteläinen tutchone - etelämarquesas - etelä-ndebele - eteläsaame - eteläsotho - etelä-yi - eveni - evenki - ewondo
G
gaeli - gaddi - galego (galicia) - Galice-Applegate - ganda - gao - garhwali - garo - gawar - georgia - gesturo - gilaki - goaria - godoberi - grangali - gros ventre - grönlanti - gTsang - guajá - guarani - guaraní mbyá - guarayú - guazazara - gudžarati (gujarati) - gurgula - gusii - gwitšin
H
haida - haiti - hakka-kiina - halbi - hani - hanti - hare - haryanvi - hassaniyya - hausa - havaiji - hehe - hemba - heprea - herero - hiligaino - hinalugi - hindi - hindko - hinuhi - hindustani - hiri-motu - holikachuk - hollanti - hufi - hunzibi - hupa - hvarši - hän
I
ida’an - iiri - iloko - imragen - inarinsaame - indonesia - Induksenkohistani - inkeroinen - inuktitut - inupiatun - inuvialuktun - iškašim - islanti - italia - itä-Bolivian guarani - itä-yi - iwal
Sapelihammas
Sapelihammas (Victor Creed) on Marvelin sarjakuvahahmo, jota tavataan Ryhmä-X-sarjakuvissa. Hän on mutantti ja Wolverinen verivihollinen sekä joissain yhteyksissä myös tämän väitetty isä. X-Men Origins: Wolverine (2009) -elokuvassa Victor Creed on Wolverinen veli (tämä on vain elokuvan tulkinta asiasta).
Luettelo kielistä
J
jaava - jagnobi - jao - japani - jarawa - jazguljami - jiarong - jicarilla - jiddiš (jiddi) - jorá - joruba - júma - juratsi - jurúna
Sapelihammas
Sarjakuvissa
Sapelihampaan koko elämäntarinaa ei tunneta. Hänen oikean nimensä luullaan olevan Victor Creed, ja hän on supervoimainen mutantti. Sapelihampaan sanotaan olevan äärimmäinen soturi ja selviytyjä, ja häntä ovat ajaneet jo vuosia psykoottiset tarpeet metsästää, tappaa ja myös syödä toisia ihmisiä. Nähtävästi Victor Creed oli isänsä psykologisesti pahoinpitelemä, ja häntä pidettiin vankina kotinsa kellarissa. Eräässä vaiheessa Creedistä tuli Muukalainen-nimisen miehen oppilas, josta tuli maailman johtava salamurhaaja. 35 vuotta sitten Creedillä oli suhde toiseen mutanttiin, Mystikkoon, ja he saivat pojan, Graydon Creedin, josta tuli Ihmisyyden Ystävät -liiton johtaja ja joka jopa pyrki Yhdysvaltain presidentiksi ennen kuin hänet murhattiin vähän aikaa sitten.
Luettelo kielistä
K
kaakkois-yi - kaamba - kabardi - kabixiana - kairiru - kaiwá - kaja - kakadu - kako - kalaša - kamassi - kamayurá - kamba - kambera - kanakanabu - kanauji - kannada - kantoninkiina (yue-kiina) - kanuri - kapingamarangi - karakalpakki - karata - karen - karipuná - karipúna - karitiâna - karjala - karo - karoliini - karatšai-balkaari - kaska - kašmiri - kašubi - katalaani - katanganluba - katarkalai - kathariya tharu - kavalan - kayabí - kazakki - kebumtam - kepkiriwát - kerewe - keski-yi - ketti - ketšua - kham - khmer - khowar - kiga - kiina (mandariini) - kikuju - kiltinänsaame - kimbundu - kiowa-apassi - kirgiisi - kiribati - kirjanorja - kituba - kochila tharu - kokoma - kolchan - koli - koltansaame - komi - komodo - komori - kongo - koose - kopti - korea - korni - korsika - kosrae - koti - koyukon - kreikka - kroatia - krytsi - kuanua - kumaoni - kumzari - kurdari - kurdi - kuruaya - kutši - kymri - kwalhioqua-clatskanie - kwasio
Sapelihammas
Sarjakuvissa
1960-luvun alussa Creed oli CIA:n erikoisagentti, jolloin hän luultavasti sai nimekseen Sapelihammas. CIA:ssa Creed työskenteli monesti kahden muun mutantin, Loganin eli Wolverinen ja David Northin eli Maverickin kanssa. Muita erikoisagentteja heidän "X-Tiimissään" olivat John Wraith eli Mastodontti ja Hopeakettu. Kaikki olivat olleet koekaniineja salaperäisessä "Ase-X"-projektissa. Projekti oli ilmeisesti Yhdysvaltain hallituksen käynnistämä, ja sen tarkoituksena oli luoda ryhmä "supersotilaita." Nähtävästi Ase-X -projektin tiedemiehet istuttivat jonkinlaisen ikääntymistä hidastavan tekijän Sapelihampaan ja muiden jäsenten DNA:han. Heille on myös asennettu muisti-implantteja tuntemattomista syistä. Näin ollen Sapelihammas ei voi luottaa kaikkiin muistoihinsa.
Luettelo kielistä
L
laal - ladakhi - ladin - ladino - lahnda - lahu - laki - laki - lamba - lambadi - lampung - lango - lao - latgalli - latina - latvia (lätti) - lazi - lezgi - lhasa - liettua - liivi - lingala - lipan - lisu - lozi - luhu - luhya - luluanluba - lunda - luulajansaame - lusitania - luxemburg - lyydi - länsi-Bolivian guarani - länsi-yi - läntinen apašši
Sapelihammas
Sarjakuvissa
Creed joutui riitoihin Loganin ja Northin kanssa erään tehtävän aikana Berliinissä 1960-luvun alussa. Siitä lähtien Sapelihammas ja Wolverine ovat olleet verivihollisia. Sapelihampaan ensimmäisessä taltioidussa rikoksessa hän pitää asianajaja Jeryn Hogarthia panttivankina. Hogarthin asiakas Daniel Rand taisteli ja voitti Sapelihampaan Rautanyrkin hahmossa.
Luettelo kielistä
M
ma’anyan - machame - madura - magahi - maijan - maisin - maithili - majhi - makassar - makedonia - makonde - makuráp - malagassi - malaiji - malajalam - Malawinsena - malol - malta - mandariinikiina - mandeali - mangareva - manggarai - manipuri - manksi - mansi - mantšu - maori - marathi - mari - maritsauá - marshalli - marwari - matori - Mattole-Bear River - mazandarani - mbundu - mekens - mentawai - meru - mescalero- minangkabau - mingreli - min-kiina - mokerang - mountain - mokša - mongo - mongoli - morerebi - moriori - motu - muduapa - muinaisenglanti - muinaistupi - munduruku - mundžan - musasa - mustajalka - mwani